|  |  |
| --- | --- |
| mali-grb-kolorni[1] |  |
| **РепубликаСрбијa** |
| **Министарство државне управе и локалне самоуправе** |

Министарство државне управе и локалне самоуправе упућује

**ЈАВНИ ПОЗИВ**

**за давање коментара на Нацрт коначног извештаја – самопроцене о имплементацији Акционог плана за спровођење иницијативе Партнерство за отворену управу у Републици Србији за период 2018-2020. године**

Иницијатива Партнерствo за отворену управу покренута је 2011. године са идејом обезбеђивања подршке земљама учесницама у изградњи отворене, транспарентне и одговорне управе, оријентисане према грађанима. Република Србија приступила је овој иницијативи 2012. године са циљем да се осигурају обавезе Владе према грађанима у смислу промовисања транспарентности, оснаживања грађана, борбе против корупције и коришћења нових технологија у јачању капацитета и ефикасности јавне управе. Учешће у овој иницијативи Република Србија сматра добрим путем за спровођење општег циља реформе јавне управе у Републици Србији који подразумева обезбеђење високог квалитета услуга грађанима и привредним субјектима и стварање такве јавне управе која ће значајно допринети економској стабилности и повећању животног стандарда грађана.

Министарство државне управе и локалне самоуправе **позива заинтересовану јавност да у периоду од 24. новембра до 8. децембра 2020. године**упути своје предлоге, коментаре и сугестије на **Нацрт коначног извештаја – самопроцену о имплементацији** [**Акционог плана**](https://ogp.rs/wp-content/uploads/2019/02/AP-OGP-Srbija-za-period2018-2020usvojen27.12.2018.doc) **за спровођење иницијативе Партнерство за отворену управу у Републици Србији за за период 2018-2020. године**и тиме допринесе квалитету текста овог документа.

Предлози, коментари и сугестије могу се доставити електронском поштом, путем Обрасца за достављање коментара, на и-мејл адресу: [danilo.rodicc@mduls.gov.rs](mailto:danilo.rodicc@mduls.gov.rs), најкасније до **уторка, 8. децембра 2020. године**.

У наставку можете преузети:

* + - * Јавни позив
      * Нацрт коначног извештаја – самопроцену
      * Образац за достављање коментара

Више информација везаних за наведени акциони план можете видети [ОВДЕ](https://ogp.rs/akcioni-plan-2018-2020/).